**CNN Türk** (հայերեն՝ Սի-էն-էն թյուրք), թուրքական լրատվական հեռուստաընկերություն, ամերիկյան CNN հեռուստաընկերության թուրքական ծառայությունը։ Հեռուստաալիքը եթեր է հեռարձակվում 1999 թվականի հոկտեմբերի 11-ից և հասանելի է Թուրքիայի ողջ տարածքում։ Ընկերությունը պատկանում է ամերիկյան խոշոր «Turner Broadcasting» մեդիաընկերությանը և թուրքական «Դողան» մեդիախմբին։ Ցուցադրում է հիմնականում լրատվական և տնտեսական բնույթի հաղորդումներ։

Պատմություն
-----------

CNN Türk-ի ամենահայտնի հեռուստահաղորդումների շարքում տեղ են զբաղեցնում «5N1K», «Bir Yudum İnsan» և «Oradaydım» հեռուստահաղորդումները։

CNN Türk-ի կենտրոնակայանը գտնվում է Ստամբուլում։ Տարածքային հեռուստատեսային հաճախականությամբ CNN Türk–ը, որը պատկանում է Doğan Holding–ին, սկզբնական շրջանում հեռարձակում էր անգլերենից թուրքերեն թարգմանված որոշ հեռուստահաղորդումներ։ 2005-2008 թվականների ընթացքում հեռարձակել է Formula 1-ը, որի հեռարձակման իրավունքները գնվել էին նախապես։

Ամերիկայի ձայնում տեղ գտած տեղեկության համաձայն, 1999 թվականին հեռարձակումները սկսած և աշխարհի ամենահայտնի CNN լրատվական ցանցի և Doğan Holding-ի համագործակցության արդյունքում ստեղծված CNN Türk-ը՝ հռչակվել է որպես CNN հեռուստաալիքի սեփականատեր «Turner Medya» կազմակերպության՝ Իսպանիայում ստեղծած CNN+ ալիքից հետո աշխարհում երկրորդ հեռուստաընկերություն։

2014 թվականի նախագահական ընտրությունների ժամանակ CNN Türk-ը Թուրքիայում ճանաչվել է ամենադիտվող լրատվական ալիք։

1999 թվականից մինչ օրս հեռուստալիքի 50%-ի սեփականատերն է Turner Broadcasting System-ը, իսկ 2018 թվականից մինչ օրս նաև «Demirören Holding»-ը։

CNN Türk-ը թուրքական լրատվական այն հեռուստաալիքներից մեկն էր, որին քննադատում էին Գեզի այգու բողոքի ցույցերը չլուսաբանելու համար։ 2013 թվականի հունիսի 2-ին ժամը 01:00-ին CNN Türk-ը հեռարձակում էր պինգվինների մասին վավերագրական ֆիլմ, նույն ժամին CNN International-ը լուսաբանում էր Թուրքիայում իրականացվող բողոքի ակցիաները։

2016 թվականի հունվարի 26-ին Թուրքիայում հեռուստաալիքի դեմ քրեական գործ է հարուցվել, քանզի ալիքը եթերով ցուցադրել է նախագահ Ռեջեփ Թայյիփ Էրդողանին ուղղված վիրավորանքներ։

2016 թվականի հուլիսի 15-ի հեղաշրջման փորձի ժամանակ նախագահ Ռեջեփ Թայիփ Էրդողանը, CNN Türk-ի Անկարայի ներկայացուցիչ Հանդե Ֆըրաթի հեռախոսի միջոցով ուղիղ եթեր դուրս գալով, պայքարի կոչ արեց ընդդեմ հեղափոխության և դատապարտեց զուգահեռ ուժին։ Էրդողանը այսպես դիմեց հասարակությանը. «Ժողովրդին հրավիրում եմ հրապարակներ։ Անշուշտ չեմ հավատում, որ հեղափոխականները կհասնեն հաջողության»։

Էրդողանը, FaceTime-ի միջոցով, CNN Türk-ի ուղիղ եթերին միանալով, հայտարարեց, որ տեղի ունեցող իրադարձությունները Թուրքիայի զինված ուժերի փոքրամասնության շարժում է։

2016 թվականի հուլիսի 15-ին CNN Türk-ը ժամանակավորապես փակվեց թուրք զինվորականների կողմից՝ նույն օրը Թուրքիայում հեղաշրջման փորձի ժամանակ։

Ծանոթագրություն
---------------

1. ↑  «CNN Türk» (թուրքերեն). 2018 թ․ նոյեմբերի 30. `{{cite journal}}`: Cite journal requires `|journal=` (օգնություն)
2. ↑  «CNN'den açıklama: CNN Türk tamamen ayrı bir kanal, yeni sahipleriyle görüşeceğiz». *t24.com.tr*. Վերցված է 2018 թ․ դեկտեմբերի 28-ին.
3. ↑  «CNN-Turk airs penguin documentary during Istanbul riots». *The Daily Dot* (անգլերեն). 2013 թ․ հունիսի 2. Վերցված է 2018 թ․ դեկտեմբերի 28-ին.
4. ↑  «В Турции начато расследование в отношении канала CNN Turk за оскорбление президента». *Gazeta.ru*. 25,01,2016. Վերցված է 2018 թ․ դեկտեմբերի 28-ին.
5. 1 2  «Erdoğan: Milletimizi meydanlara davet ediyorum». *CNN Türk* (թուրքերեն). Վերցված է 2018 թ․ դեկտեմբերի 28-ին.
6. ↑  McKirdy, Euan (2016 թ․ հուլիսի 16). «Watch CNN Turk's final moments on air before soldiers shut it down». Վերցված է 28.12.2018-ին.

Արտաքին հղումներ
----------------

* Պաշտոնական կայք (թուրքերեն)
* Հեռուստաալիքը LyngSat Adress կայքում Archived 2009-01-30 at the Wayback Machine.(անգլերեն)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր  |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Չափորոշչային վերահսկողություն | LCCN: n2007001333 · VIAF: 152664675 · WorldCat VIAF: 152664675 |

 |